CELEX: C2004/190/04
Language: et
Date: 2004-07-24 00:00:00
Title: Euroopa Kohtu (suurkoda) 8. juuni 2004 aasta otsus kohtuasjas C-220/02 (Oberster Gerichtshof'i eelotsusetaotlus): Österreichischer Gewerkschaftsbund, Gewerkschaft der Privatangestellten versus Wirtschaftskammer Österreich (Meeste ja naiste võrdse tasustamise põhimõte — Tasustamise mõiste — Sõjaväeteenistuse kestuse arvessevõtmine töösuhte lõpetamise hüvitise arvutamisel — Võimalus võrrelda sõjaväeteenistust läbivaid töötajaid ja naissoost töötajaid, kes rasedus- ja sünnituspuhkuse lõppedes võtavad vanemapuhkuse, mille kestust ei võeta arvesse töösuhte lõpetamise hüvitise arvutamisel)

24.7.2004   
            
            
               ET
            
            
               Euroopa Liidu Teataja
            
            
               C 190/2
            
         Euroopa Kohtu
   (suurkoda)
   8. juuni 2004
   aasta otsus kohtuasjas C-220/02 (Oberster Gerichtshof'i eelotsusetaotlus): Österreichischer Gewerkschaftsbund, Gewerkschaft der Privatangestellten versus Wirtschaftskammer Österreich (1)
   
   (Meeste ja naiste võrdse tasustamise põhimõte - Tasustamise mõiste - Sõjaväeteenistuse kestuse arvessevõtmine töösuhte lõpetamise hüvitise arvutamisel - Võimalus võrrelda sõjaväeteenistust läbivaid töötajaid ja naissoost töötajaid, kes rasedus- ja sünnituspuhkuse lõppedes võtavad vanemapuhkuse, mille kestust ei võeta arvesse töösuhte lõpetamise hüvitise arvutamisel)
   (2004/C 190/04)
   Menetluse keel: saksa keel
   Kohtuasjas C-220/02, mille esemeks on Euroopa Kohtule EÜ asutamislepingu artikli 234 alusel Oberster Gerichtshof'i (Austria) poolt esitatud eelotsusetaotlus nimetatud kohtus pooleliolevas asjas järgmiste poolte vahel: Österreichischer Gewerkschaftsbund, Gewerkschaft der Privatangestellten ja Wirtschaftskammer Österreich, EÜ asutamislepingu artikli 141 ja nõukogu 10. veebruari 1975. a direktiivi 75/117/EMÜ meeste ja naiste võrdse tasustamise põhimõtte kohaldamisega seotud seaduste ühtlustamise kohta liikmesriikides (EÜT 1975, L 45, lk 19), artikli 1 tõlgendamiseks, on Euroopa Kohus (suurkoda), koosseisus: president V. Skouris; kodade esimehed P. Jann, C.W.A. Timmermans, A. Rosas; J.-P. Puissochet (ettekandja), J.N. Cunha Rodrigues; kohtunikud R. Schitgen, F. Macken, N. Colneric, S. von Bahr, R. Silva de Lapuerta; kohtujurist J. Kokott; kohtusekretäri asetäitja H. Von Holstein, teinud 8. juunil 2004 otsuse, mille resolutiivosa on järgmine:
   
               1)
            
            
               Eelist, mille kohaselt sõjaväeteenistust läbivate või kohustuslikku tsiviilteenistust vabatahtlikult pikendavate isikute puhul võetakse hilisema võimaliku töösuhte lõpetamise hüvitise arvutamisel arvesse nende teenistuse kestust, tuleb vaadelda nende tasustamise osana EÜ asutamislepingu artikli 141 mõttes.
            
         
               2)
            
            
               EÜ asutamislepingu artikliga 141 ja nõukogu 10. veebruari 1975. a direktiiviga 75/117/EMÜ meeste ja naiste võrdse tasustamise põhimõtte kohaldamisega seotud seaduste ühtlustamise kohta liikmesriikides ei ole vastuolus olukord, kus töösuhte lõpetamise hüvitise arvutamisel võetakse tööstaažina arvesse enamasti meeste poolt läbitud sõjaväeteenistuse või sellele vastava tsiviilteenistuse kestust, kuid ei võeta arvesse valdavalt naiste poolt võetud vanemapuhkusi.
            
         
      (1)  EÜT C 202, 24.8.2002